
Centralizēta izziņošanas sistēma (Sadaļa ESS-CI)
Objektā paredzēts izmantot balss izziņošanas sistēmu BOSCH PAVIRO. Tā ir augstākās klases trauksmes izziņošanas sistēma sertificēta pēc EN 54-16 standarta. Papildus pamata funkcijai – evakuācijas izziņošana trauksmes gadījumā, sistēma spēj atskaņot mūziku ar ļoti augstu kvalitāti, pateicoties signāla ciparu apstrādei. Kontrolieris spēj jebkuru no ieejas audio signāliem pārraidīt uz jebkuru no audio izejām.
Izziņošanas sistēmas galvenās komponentes ir sistēmas kontrolieris, maršrutētājs, pastiprinātāji, izsaukuma stacija un skaļruņu līnijas. Pie kontroliera ir iespējams pieslēgt 12 skaļruņu līnijas, bet maršrutētājs nodrošina 24 skaļruņu līniju pieslēgšanu. Skaņas signāla pastiprināšanai tiek izmantoti pastiprinātāji (2 kanāli, pa 500 W katrs). Izsaukuma stacijai ir 15 brīvi programmējamās pogas. Kopumā BOSCH PAVIRO sistēmas kontrolieris atbalsta 492 skaļruņu līniju un 16 izsaukuma staciju pieslēgšanu.
Objekts sadalīts izziņošanas zonās, un katru zonu apkalpo divas neatkarīgas skaļruņu līnijas. Tas nozīmē, ka vienas pastiprinātāja izejas vai skaļruņu līnijas bojājums nebūs par iemeslu apkalpojamās izziņošanas zonas pārklājuma pilnīgam zudumam. Papildus drošumam sistēmai ir paredzēts rezerves pastiprinātājs, kuru saslēdz ar pamata pastiprinātāju, un bojājuma gadījumā sistēma automātiski pārslēdzas uz rezerves pastiprinātāju. 
Visa aktīvā aparatūra tiek izvietota 19 collu iekārtu skapī ESS tehniskajā telpā. Būvrojektā paredzēti 3 veidu akustiskie skaļruņi – virsapmetuma montāžai, iebūvējamie, prožektora tipa skaļruņi. Telpās ar piekārtajiem griestiem paredzēti iebūvējamie skaļruņi. Telpās ar betona griestiem paredzēti virsapmetuma montāžas skaļruņi. Iebūvējamo un virsapmetuma skaļruņu jaudas paredzēts uzstādīt 3 W līmenī. Skaņas prožektori paredzēti ēkas konferenču zālē, skaļruņu jaudas paredzēts uzstādīt 10 W līmenī. Būvprojektā paredzēti skaļruņi sertificēti saskaņā ar EN 54-24 prasībām.
Skaļruņu montāžas veidu (atkarībā no uzstādīšanas vietas – montāžai pie sienas un uz griestiem) un izvietojumu precizēt montāžas laikā, lai nodrošinātu trauksmes signāla dzirdamību visās cilvēku atrašanās vietās. Virsapmetuma montāžas skaļruņus stiprināt pie sienām. Iedziļinātās montāžas skaļruņus iebūvēt iekārtajos griestos, saskaņojot ar apgaismes ķermeņu, ventilācijas iekārtu un citu inženiertehnisko sistēmu iekārtu izvietojumu. Objektā paredzēto virsapmetuma un iebūvējamo skaļruņu jaudas paredzēts uzstādīt uz (3 W), skaņas prožektoru jaudu uzstādīt uz (10 W).
ESS-CI Evakuācijas paziņojumu translē visu evakuācijas laiku šādā secībā (Pēc MK 238).
Trauksmes izziņošanas sistēmai jābūt 100 V ar runas saprotamību 0,7 atbilstoši LVS CEN/TS 54-32 6.5.4.p. un skaņas intensitātes līmenis atbilstoši LVS CEN/TS 54-32 6.5.1.3.p., LVS CEN/TS 54-14:2019 6.6.2.p. prasībām minimālais skaņas līmenis ir 65 dB(A), bet ja trauksmei jāpamodina guļoši cilvēki, minimālajam skaņas līmenim pie galvgaļa jābūt 75 dB(A). Maksimālais skaņas līmenis nedrīkst pārsniegt 118 dB(A). Trauksmes modulis satur izziņošanas tekstu vairākās valodās: latviešu, krievu, angļu.
Pārbaudes metodes apraksts
Pēc kabeļu montāžas darbu pabeigšanas, veicama pabeigto darbu vizuālā pārbaude. Īpaši rūpīgi tiek pārbaudīti visi kabeļu stiprinājumi:
1.	vai netrūkst un vai nav bojātu stiprinājumu. Ja tādi ir, tie nomaināmi.
2.	vai nav tuvumā esošu cauruļu, balsteņu vai tml. mehānisko priekšmetu, kas var radīt kabeļu bojājumus.
3.	pēc kabeļu montāžas tiek veikta kabeļu izolācijas pretestības pārbaude, cilpas “fāze-nulle” pilnās pretestības mērījumus.
4.	Darbi tiek nodoti, noformējot segto darbu pieņemšanas-nodošanas aktus un izpildshēmas ar instalēto inženierkomunikāciju fotofiksāciju.
ESS-CI (centralizētā izziņošanas sistēma) kabeļu līnijas ierīkošanai ir izmantojami ugunsdrošie kabeļi ar vismaz 30 minūšu ugunsizturību. Kabeļus instalēt slēpti ēkas konstrukcijās, vietās, kur kabeli tiks montēti atklāti aizsargāt tos instalējot PVC caurulēs.
Plastmasas caurules stiprina pie telpas sienām vienādā attālumā (ne vairāk kā 0,5 m) citu no citas. Pirmais stiprinājums ir ne tālāk par 0,15 m no caurules gala. (skat. LBN 262-15 31. p.). Horizontālajos posmos kabeli stiprina virsmas katra metra trijos punktos, vertikālajos posmos - vismaz katra metra divos punktos. (skat.  LBN 262-15 39. p.).
Ierīkojot kabeļu līnijas, iekštelpās jāparedz risinājumi, kas novērš uguns izplatīšanās iespēju pa kabeļu līnijas trasēm (LBN 262-15 8. p.). Iekārtas elektroinstalācijai, kas šķērso sienas, starpsienas un pārsegumus, ir paredzēta mehāniskā aizsardzība ar cauruli, atstājot pa 100 mm caurules no katras konstrukcijas puses, kuru šķērso kabelis. 
Urbumu vietas, rievas sienās un starp stāvu pārsegumos pēc kabeļu montāžas tiks aizblīvētas atbilstoši (LBN 262-15 10. un 41. p.) un ņemot vērā arī būvprojektā noteiktās prasības.
Kabeļus, kurus velk paralēli elektrokabeļiem, piestiprina zemāk nekā elektrokabeļus. Minimālie pieļaujamie attālumi starp kabeļiem ir šādi:
- neekranēts elektrokabelis un neekranēts elektronisko sakaru kabelis – 200 mm;
- neekranēts elektrokabelis un ekranēts elektronisko sakaru kabelis – 50 mm;
- ekranēts elektrokabelis un neekranēts elektronisko sakaru kabelis – 30 mm;
- ekranēts elektrokabelis un ekranēts elektronisko sakaru kabelis – 0 mm;
- elektrokabelis un optiskais elektronisko sakaru kabelis – 0 mm. 
un jānošķir kā minimums 1200 mm no transformatoriem.

TESTĒŠANA:
Pie iekārtu palaišanas ir jāsastāda palaišanas un testēšanas protokols, kas pēc tam jāpievieno izpilddokumentācijai.
Trauksmes signalizācijas sirēnas - izvietotas objekta telpās, lai trauksmes gadījumā nodrošinātu trauksmes signāla dzirdamību visās ēkas telpās, kur var uzturēties cilvēki, ar skaņas stipruma līmeni ne mazāku par 65 dB un vismaz 5 dB lielāku par dabīgā trokšņa līmeni. Skaņas signāla izejas līmeni iespējams regulēt maksimāli līdz 101 dB. Tiks veikts skaņas intensitātes mērījums, kas jāreģistrē aktā.
DOKUMENTĀCIJA:
Visu kontrolieru konfigurācijai un programmnodrošinājumam jābūt dokumentētam izpilddokumentācijā līdz detalizācijai, kas atļauj atjaunot sistēmu pēc bojājuma un iekārtu nomaiņas.
Sistēmas konfigurācija jāiesniedz dokumentēta drukātā veidā un uz divām datu nesēja kopijām (CD/DVD/Flash), papildinātām ar sistēmas atjaunošanai nepieciešamajiem datu failiem.
Jāiesniedz sistēmas lietošanas instrukciju komplekts latviešu valodā atbilstoši lietotāju profiliem (katrai sadalei/sistēmai). Lietošanas instrukciju saturam jāatbilst konkrētajai iekārtas konfigurācijai un lietojumam, nevis vispārējam aprakstam.
Tāpat ir jāiesniedz inženieru dokumentācija izmantotajām iekārtām. Inženierdokumentāciju pieļaujams iesniegt angļu vai krievu valodā. Jāiesniedz visu sistēmas elementu tehniskās pases (data sheet) sējumā (-os) ar pārskatāmu satura rādītāju un šķirkļiem. 




